cyanic-selkie/wikianc huggingface dataset:
Transmisjonslinje
Impedans
Alle typer transmisjonslinjer har en karakteristisk impedans. Det vil si at forholdet mellom vekselstrømmen og vekselspenningen må være på et bestemt nivå og forholdet må være likt i antennen, transmisjonslinjen og senderen/mottakeren. Dette forholdet angis i ohm. Dersom det er forskjellig impedans i denne kjeden vil det skape unødig tap i systemet ved at det dannes stående bølger.
Ved sending kan mye av energien som skal stråles ut fra antennen bli reflektert tilbake i senderens utgangstrinn og skape mye varme og mulighet for å ødelegge utgangstrinnet. Slik feiltilpassing kan rettes ved å montere en antennetuner som har lett justerbare kondensatorer og spoler som kan korrigere relativt store mistillpassinger, slik at radioen "opplever" at antennesystemet har riktig impedans.
Det er også mulig å montere en balun eller unun på samme måte som for antennetuner, men de er ikke justerbare på samme måte som antennetuneren.
Hastighetsfaktor
En transmisjonslinje og forskjellige typer antennekabler har spesiell hastighetsfaktor som oppgis i % av radiobølgenes/lysets hastighet. Et radiosignal vil gå langsommere langs en kabel enn i eteren, og det er stor forskjell på hastighetsfaktoren i forskjellige typer transmisjonslinjer. Vanligvis oppgir produsenten hastighetsfaktoren på hver kabeltype. Ved konstruksjon av antenner er det viktig å lage elementer tilsvarende kortere i forhold til aktuell hastighetsfaktor,
Nedenfor er en oversikt over impedansen og hastighetsfaktoren på noen vanlig utformede transmisjonslinjer. Mer utførlige beskrivelser kan fås fra produsentene.
Ekteskapshvirvelen
Ekteskapshvirvelen (orig. The Marriage Circle) er en amerikansk stumfilm-komedie fra 1924 regissert av Ernst Lubitsch. Filmens handling er basert på skuespillet Only a Dream av Lothar Schmid, med manus tilrettelagt av Paul Bern.
Filmen ble nyinnspilt i 1932 av Lubitsch og George Cukor som En time med deg.
Lava (kvinnenavn)
Lava er et skandinavisk kvinnenavn. Det er en kortform av Olava som betyr «ane» og «arving, etterkommer». Navnet er mest brukt i Sverige, men er sjeldent også der.
Etymologi
Lava er dannet som en kortfrom av Olava, som er en feminin form av Olav og Olavus. Navnet kan spores tilbake til urnordiske *AnulaiƀaR, som er sammensatt av *anu, «ane», og *laibaR, «arving, etterkommer».
Kjente personer med navnet
Personene i listen er ordnet kronologisk etter fødselsår.
2000 Mules
2000 Mules er en amerikansk film fra 2022 regissert av Dinesh D'Souza, Bruce Schooley og Debbie D'Souza.
2. divisjon fotball for menn 1972
2. divisjon fotball for menn 1972 var det nest øverste nivået i norsk fotball. 20 lag var fordelt på 2 avdelinger med 10 lag i hver. I tillegg spilte 8 lag fra Nordland, Hålogaland og Troms i Distrikt IX-X og 7 lag fra Finnmark i Distrikt XI.
Opp- og nedrykk
Begge avdelingsvinnerne rykket direkte opp til 1. divisjon 1973. Nummer to i hver avdeling spilte kvalifisering mot vinneren av distrikt IX-X om opprykk, mens vinneren av distrikt XI ikke fikk mulighet til opprykk.
Det siste laget i avdeling A og B rykket direkte ned til, mens de to lagene som endte nest sist spilte kvalifisering om å unngå nedrykk. Tre lag rykket direkte ned fra distrikt IX-X og ett fra distrikt XI.
Direkte opprykk: (avdeling A) og  (avdeling B)
Opprykk via kvalifisering: (avdeling B) rykket opp etter kvalifiseringskamper mot  (avdeling A) og  (distrikt IX-X).
Direkte nedrykk: (avdeling A),  (avdeling B),,  og  (distrikt IX-X) og  (distrikt XI).
Nedrykk via kvalifisering: (avdeling B) rykket ned etter kvalifiseringskamper mot  (avdeling A).
Shahar Tzuberi
Shahar Tzuberi (født 1. september 1986) er en israelsk brettseiler. Under Sommer-OL 2012 i London representerte han landet sitt, der han ble nummer 19. Han tok bronse under Sommer-OL 2008 i brettseiling.
Luka Mratović
Luka Mratović (født 7. april 1987) er en kroatisk seiler som spesialiserer seg i seilbrett. Under Sommer-OL 2012 i London representerte han landet sitt, der han ble nummer 21.
Dmitrij Polisjtsjuk
Dmitrij Polisjtsjuk (russisk: Дмитрий Игоревич Полищук; født 8. februar 1987 i Sotsji) er en russisk seiler som spesialiserer seg i seilbrett. Under Sommer-OL 2012 i London representerte han landet sitt, der han ble nummer 20.
Langvatnet (Sør-Varanger)
Langvatnet og Langvatn er navn på flere innsjøer i Sør-Varanger kommune:
2025 Armageddon
2025 Armageddon er en amerikansk film fra 2022 regissert av Michael Su.
Àngel Pla
Àngel Pla (født i 1930 i Barcelona i Spania, død 26. februar 2021 i Andorra la Vella) var en spanskfødt andorransk treskjærer som spesialiserte seg på tradisjonell katolsk kunst og polykromi, særlig knyttet til Jomfru Maria.
Pla hadde sitt verksted i gamlebyen i Andorra la Vella fra 1970 til kort før sin død. Ifølge Ràdio i Televisió d'Andorra var Pla en av de få gjenværende profesjonelle treskjærere og håndverkere som virket i Andorra.
Pla ble født i Barcelona, hadde de første barneår i Frankrike frem til 1936, og fa vendte familien tilbake til Spania. Pla gikk på kunst- og designskolen Escola de la Llotja i Barcelona mens han arbeidet som lærling fra han var 17 til 20 år gammel. Han flyttet til Andorra i 1958 for å arbeide som brukskunstner i Jaume Bordas' verksted på Avenida Meritxell. Pla en av et antall spanske kulturarbeidere som slo seg ned i Andorra på denne tiden; blant dem var billedhuggeren Sergi Mas og dikteren Esteve Albert i Corp.
I 1970 åpnet Pla åpnet sitt eget markante verksted på Monjó-plassen i gamlebyen i Andorra la Vella. Der drev hanppå med sin treskjæring til kort før sin død. Blant dem som samlet på hans tre produkter var den peruvianske forfatteren Mario Vargas Llosa. I tillegg til trekunsten eide og drev Pla bokhandelen Eureka, som åpnet på Carrer de la Vall i 1980-årene.
Àngel Pla døde i Andorra la Vella den 26. februar 2021, i en alder av 91 år, av covid-19.
Folkestad kraftverk
Det er et elvekraftverk som utnytter et fall på 208 meter i Storelva.
Installert effekt er 1,85 MW på en peltonturbin. Årsproduksjon er rundt 7 GWh.
Det ble bygd et lite kraftverk på samme sted i 1913. Det ble nedlagt i 1959 og senere revet.
Alice (Texas)
Alice er fylkessete i Jim Wells County i Texas. Småbyen har fått sitt navn etter rancheieren Richard Kings datter Alice. Ved folketellingen i 2010 hadde byen 19 104 innbyggere.
Kaldsåni kraftverk
Installert effekt er 2,8 MW fra en peltonturbin. Årsproduksjon er 6,3 GWh.
Orkanen Harvey
Orkanen Harvey var en orkan som rammet den amerikanske delstaten Texas fredag 25. august 2017 lokal tid.
Orkanen startet omkring Barbados en ukes tid før den rammet Texas. I begynnelsen var den en tropisk storm, men etterhvert flyttet den seg mot vest og nordvest, men da den nådde Mexicogolfen fikk den mer energi på grunn av havvannets temperatur, som var høyere enn det farvann som stormen hittil hadde passert. Derved ble det til en orkan.
Før orkanens ankomst var flere tusen mennesker langs kysten blitt evakuert. Olieindustrien evakuerte dessuten sine ansatte fra plattformene i Mexicogolfen. I Texas ble delstatens nasjonalgarde innkalt.
Harvey rammet land ved Rockport nord for Corpus Christi i den sydlige del av Texas. Der fryktes stormfloder på opp til fire meters høyde og at områder kan bli ubeboelige i uke- eller månedsvis. Der var ifølge CNN ikke kommet tilsvarende advarsler siden orkanen Katrina tolv år tidligere. Ved landgangen hadde orkanen en vindstyrke på opp til 215 km/t (ca. 59 m/s), hvilket svarer til kategori fire på Saffir-Simpson-skalaen, som går til fem. Etterfølgende er orkanen nedgradert til kategori 1-orkan. I den etterfølgende uke fryktes at falle opp til en meter regn visse steder i Texas.
Martin Rutilius
Martin Rutilius (født 1550, død 18. januar 1618) var en tysk prest og salmedikter.
Martin Rutilius kom fra Düben i Meißnerischen og var sønn av den lokale presten. Etter å ha gått på skole i Torgau gikk han på universitet i Wittenberg og Jena.
I 1575 fikk han en prestestilling i Teutleben og i 1586 ble han diakon, senere erkediakon i Weimar.
Rutilius' salme «Ach Gott und Herr, wie groß und schwer sind meine vielen Sünden» har blitt hans mest kjente verk. Den finnes i Norsk Salmebok under tittelen «Å Gud, du ser kor tung ho er den skuld som eg må bera».
BISFed
BISFed (Boccia International Sports Federation) er den internasjonale idrettsorgasisasjonen som har ansvaret for boccia.
Organisasjonen er underlagt IPC - Den internasjonale paralympiske komité.
Historie
Organisasjonen ble etablert 14. desember 2012 i Pretoria i Sør-Afrika, og overtok ansvaret for boccia fra CPISRA (Cerebral Palsy International Sports and Recreation Association). CPISRA beholdt ansvaret for andre idretter for utøvere med cerebral parese og lignende handikapp, som racerunning (PETRA-sykkel) og 7-a-side fotball. CPISRA ble etabletrt i 1978.
Målsettinger
BISFed har som mål å promotere boccia, og støtte utbredelsen av sporten. De er også sportens internasjonalt styrende organ, og skal promotere sporten mot beslutningstakere, samt representere sine utøveres interesser.
Slovenias herrelandslag i håndball
Slovenia herrelandslag i håndball er det mannlige landslaget i håndball for Slovenia. Det representerer landet i internasjonale håndballturneringer og reguleres av det slovenske håndballforbundet. Landslaget har deltatt i internasjonale turneringer siden midten av 1990-tallet
Resultater i internasjonale turneringer
Slovenia har deltatt i både EM, VM og OL i håndball. De har ikke hatt mange gode plasseringer, men en 2.-plass (sølvmedalje) fra EM i 2004, da de spilte på hjemmebane, og bronsemedalje under verdensmesterskapet i Frankrike i 2017 er deres beste internasjonale resultater.
Centroclytus
Centroclytus er en slekt av biller som tilhører den artsrike underfamilien Cerambycinae i familien trebukker (Cerambycidae).
Utseende
Forholdsvis små, rødbrune til svarte trebukker. Artene minner overflatisk om maur. Antennene er tynne og noe kortere enn kroppen. Hodet er forholdsvis stort og bredt. Pronotum har rundede sider og er nærmest tønneformet sett ovenfra. Den bakerste delen er markert innsnevret slik at det blir en tydelig "stilk" mellom forkroppen og dekkvingene. Disse er hvelvede og litt innsnevrede i midten. Beina er ganske lange.
Utbredelse
Slekten er utbredt i Sørøst-Asia, fra Sri Lanka i vest til Borneo i øst.
Fernando Paniagua
Fernando Manuel Paniagua Marchena (født 9. september 1988) er en costaricansk fotballspiller som spiller for.
Paniagua er midtbanespiller og kom til Start før -sesongen. Han har en rekke aldersbestemte kamper og har også vært uttatt i troppen for s A-landslag, men uten å få spilletid. I hjemlandet har han spilt for klubbene Deportivo Saprissa, Santos de Guápiles og UCR.
Kristoffer Ajer
Kristoffer Vassbakk Ajer (født 17. april 1998 i Rælingen) er en norsk fotballspiller som spiller for den engelske klubben Brentford FC.
Ajer kom til Start sommeren 2014 fra Lillestrøm da familien flyttet til Kristiansand. Han har vært kaptein på G16-landslaget.
Mot 19. juli ble han tidenes yngste Start-spiller i Eliteserien, 16 år og 93 dager gammel, en rekord som Claus Eftevaag hadde hatt siden. Mot i september scoret han sitt første mål og ble også klubbens yngste målscorer gjennom tidene.
Landslaget
23. mars 2018 fikk han sin første landskamp for mot.
George West (Texas)
George West er fylkessete i Live Oak County i Texas. Småbyen har fått sitt navn etter grunnleggeren George Washington West. Ved folketellingen i 2010 hadde byen 2445 innbyggere.
The Eight Diagram Pole Fighter
The Eight Diagram Pole Fighter er en Hongkong-kinesisk actiondrama og kampsportfilm fra 1984 regissert av Lau Kar-leung. Handlingen er lagt til Kina på 900-tallet. Det historiske bakteppet for handlingen er konflikten mellom Song-dynastiet og Liaodynastiet. Ved hjelp av en insider klarer Khitanerne å utføre et bakholdsangrep mot den Song-lojale generalen Yeung Yip og hans familie. Målet er å styrte Song-dynastiet, men for å kunne gjennomføre sin utspekulerte plan må de drepe alle hans sønner. Imidlertid unnslipper både hans femte og sjette sønn. Den sjette sønnen er blitt såpass traumatisert at han får vansker med å kontrollere sinnet. Den femte sønnen søker tilflukt i et kloster i Wutai Shan hvor han forsøker å tilpasse seg det pasifistiske klosterlivet. Siden våpen ikke tillates trener han med en kjepp, og omsider utvikler han et unikt system som han kaller "det åttende diagram for kampteknikk med kjepp". Når han en dag for høre at hans yngste søster har blitt bortført av fienden bryter han sitt klosterløfte og legger i vei for å befri henne og få sin hevn. Hovedrollene spilles av Gordon Liu, mens sentrale biroller spilles av Alexander Fu Sheng og Kara Hui.
The Eight Diagram Pole Fighter er en av de mest lovprisede filmene til filmselskapet Shaw Brothers. Den har (per 2023) en snittkarakter på 7,4 (av 10) på filmnettstedet IMDb (basert på 3300 stemmer).
Alexander Fu Sheng døde i en bilulykke før filmen var ferdiginnspilt. Manus ble derfor delvis omskrevet slik at hans rolle ikke medvirker helt til slutt.
Liste over episoder av Community
Community er en amerikansk komiserie som hadde premiere på NBC 17. september 2009. Serien følger ei gruppe studenter ved Greendale Community College i den fiktive byen Greendale i Colorado. Serien fokuserer sterkt på metahumor og popkulturreferanser, og parodierer ofte film- og TV-klisjeer. Etter fem sesonger på NBC tok Yahoo! Screen over serien i dens sjette sesong.
Hønefoss Arena
Hønefoss Arena er en flerbrukshall på Schjongslunden i Hønefoss. Hallen ble åpnet 31. januar 2015.
Hallen har nesten 12.000 m2 gulvflate, og hovedhallflaten, som rommer tre håndballbaner, har tribune ca. 2000 sitteplasser og 800 ståplasser. Hallen rommer i tillegg en turnhall for troppsturn, en 15 meter høy klatrevegg, 60 meters løpebane, Stadion Treningssenter, helsesenter (Aktiv Helse), læringssenter for voksne, klasserom, café m.m. Totalkostnaden var på ca. 180 millioner.
Montreux-konvensjonen
Montreux-konvensjonen er en avtale fra 1936 som gir Tyrkia kontroll over Bosporos-stredet og Dardanellene og regulerer gjennomfart av krigsskip. Konvensjonen gir Tyrkia full kontroll over stredet og garanterer fri gjennomfart av sivile skip i fredstid. Den begrenser passering av krigsskip som ikke tilhører svartehavstater. Vilkårene i konvensjonen har vært kilde til uenighet i løpet av årene, særlig om Sovjetunionens militære tilgang til Middelhavet.
Den ble undertegnet i Montreux-palasset i Sveits den 20. juli 1936, der Tyrkia gis adgang til å remilitarisere stredet. Den trådte i kraft 9. november 1936, og ble registrert i League of Nations-Treaty Treaty den 11. desember 1936. Den er fortsatt gyldig den dag i dag, med noen endringer.
Gian Marco Ferrari
Gian Marco Ferrari (født 15. februar 1992) er en italiensk fotballspiller som spiller for US Sassuolo Calcio.
Kamal Sowah
Kamal Sowah (født 9. januar 2000) er en ghanesisk fotballspiller som spiller for den belgiske klubben Club Brugge.
Landslaget
Han ble tatt ut i s tropp til VM i fotball 2022 i Qatar.
Kvalifisering til EM i fotball 2016, gruppe I
Kvalifisering til EM i fotball 2016, gruppe I begynte 7. september 2014 og ender 11. oktober 2015.
Kamper
Kampoppsettet ble offentliggjort samtidig med at gruppene ble trukket. De ble trukket 23. februar 2014 i Nice. Tidene er oppgitt i norsk tid med lokal tid i parentes.
Vennskapskamper
På grunn av at det bare er fem lag i Gruppe I,har det blitt satt opp vennskapskamper på de ledige kampdatoene mot vertsnasjonen for mesterskapet,. Kampene mot Frankrike har ingen innvirkning på plasseringen i gruppen.
Fotnoter
<references group="lower-alpha" />
Iván Pastor
Iván Pastor (født 18. februar 1980) er en spansk seiler som spesialiserer seg i seilbrett. Under Sommer-OL 2012 i London representerte han landet sitt, der han ble nummer 16.
Gwynne Evans
Gwynne Evans (født 3. september 1880, død 21. januar 1965) var en amerikansk svømmer og vannpolospiller som deltok i de olympiske leker 1904 i St. Louis.
Evans vant en olympisk bronsemedalje i vannpolo under OL 1904 i St. Louis. Han var med på det amerikanske vannpololaget Missouri Athletic Club som kom på tredjeplass i vannpoloturnering. De tapte «semifinalen» til New York Athletic Club med 0-5. Det var kun tre lag, alle amerikanske som deltok i vannpoloturnering. New York Athletic Club vant finalen mot Chicago Athletic Association med 6-0. Det ble kun spilt to kamper i turneringen.
Evans deltok også i svømming, han var med på det amerikanske laget som kom på tredjeplass på 4 x 50 yards fri, bak to andre amerikanske lag.
Beeville (Texas)
Beeville er en by i den amerikanske delstaten Texas med et areal på 15,8 km². Ved folketellingen i 2010 hadde byen 12 863 innbyggere. Beeville er administrasjonssete i Bee County.
Sinton (Texas)
Sinton er fylkessete i San Patricio County i Texas. Byen har fått sitt navn etter forretningsmagnaten David Sinton. Ved folketellingen i 2010 hadde byen 5665 innbyggere.
Cui Rong
Cui Rong (tradisjonell kinesisk: 崔融, forenklet kinesisk: 崔融, pinyin: Cuī Róng, født 653, død 706) var en dikter i Tangdynastiets tid i Kina, og under keiserinne Wu Zetian. Hans dikteriske stil var typisk for tiden. Han er kjent for å ha sammensatt antologien Kostbare herligheter (Zhuying ji), som bestod av dikt av ham selv, Li Jiao (644-713), Zhang Yue (677-731) og andre. Dette verket var lenge ansett som tapt, men i Dunhuang ble det så funnet det som må være omtrent en femtedel av originalen, med 55 dikt skrevet av 13 diktere.
Hertugdømmet Jülich-Berg
Hertugdømmet Jülich-Berg var en personalunion som oppstod mellom hertugdømmet Jülich og hertugdømmet Berg innenfor det hellige romerske rike av den tyske nasjon. Hertugdømmet eksisterte fra 1423 til 1795, og begge territoriene hadde en felles hertug med en stemme i Riksfyrsterådet.
Monica Kyvåg
Monica Angelsnes Kyvåg (født Monica Angelsnes Løken i 1967) er en norsk tidligere håndballspiller, som var målvakt for Bækkelagets Sportsklub, Gjerpen Håndball (1987-89) og det norske landslaget.
Personlig
I 1987 flyttet hun sammen med håndballtreneren Frode Kyvåg, som hun giftet seg med i 1995. I 2001 fikk paret tvillingene Rikke og Selma, som begge spiller aldersbestemt håndball for Bækkelagets Sportsklub.
Matteo Ricci (italiensk fotballspiller, født 1994)
Matteo Ricci (født 27. mai 1994) er en italiensk fotballspiller som spiller for den tyrkiske klubben, på lån fra Frosinone Calcio.
Andreas Kariolou
Andreas Kariolou (gresk: Ανδρέας Καριόλου; født 24. november 1982) er en kypriotisk seiler som spesialiserer seg i seilbrett. Under Sommer-OL 2012 i London representerte han landet sitt, der han ble nummer 17.
Under Sommer-OL 2020 i Tokyo som ble arrangert i 2021, ble han nummer 12.
The Truth About Husbands
The Truth About Husbands er en amerikansk drama-stumfilm fra 1920, regissert av Kenneth Webb. Den er basert på et skuespill fra 1889 av Arthur Wing Pinero.
HK/Danmark
HK/Danmark, tidligere Handels- og Kontorfunktionærernes Forbund, er med sine 330,000 medlemmer (2008) Danmarks nest største fagforbund, kun overgått av 3F. Kim Simonsen er forbundets formann.
Microcarbo
Microcarbo (småskarver) er én av to slekter i skarvefamilien (Phalacrocoracidae), en familie som inngår blant sulefuglene (Suliformes). Slekten omfatter de mindre skarvene og teller kun fem nålevende arter, med tilsammen åtte taxa. Artene regnes som kystbundne dykkende sjøfugler med både marin og limnisk tilknytning, og de er utbredt i deler av Afrika, Eurasia og Australasia.
HK/Danmark
HK, som hører til under LO, ble grunnlagt i 1900. Forbundet organiserer funksjonærer i butikker og på kontorer i private virksomheter, samt i centraladministrasjonen, regionene og i kommunene. Laboranter, legesekretærer, sykehusassistenter, handelsreisende, IT-ansatte, advokatsekretærer, merkonomer og bachelorer innenfor handelsfag favner også under HK.
Tre firedeler av HKs medlemmer er kvinner. HK er delt opp i fire faglige sektorer med oppgitte medlemstall:
Microcarbo
Inndeling
Inndelingen følger HBW Alive og er i henhold til J. Orta (2018). Norske navn følger Norsk navnekomité for fugl og er i henhold til Syvertsen et al. (2008, 2017). Navn i parentes er uoffisielle midlertidige beskrivelser, som endres når nye offisielle navn foreligger.
Fossiler
M. serventyorum er en fossil småskarv funnet i Bullsbrook i delstaten Vest-Australia i 1994. Den stammer fra holocen.
Antoine Semenyo
Antoine Serlom Semenyo (født 7. januar 2000) er en engelskfødt ghanesisk fotballspiller som spiller for.
Landslaget
Han ble tatt ut i s tropp til VM i fotball 2022 i Qatar.
Lee Tae-hoon
Lee Tae-hoon (født 18. mai 1986) er en sørkoreansk seiler som spesialiserer seg i seilbrett. Under Sommer-OL 2012 i London representerte han landet sitt, der han ble nummer 15.
Zhu Jun
Zhu Jun er navnet til flere personer:
James Wolk
James Joseph Wolk (født 22. mars 1985 i Farmington Hills i Michigan) er en amerikansk skuespiller. Han er blant annet kjent for rollen som Adam i Shameless, Doug Hammond i Political Animals og Bob Benson i Mad Men. Wolk spiller for tiden mot Kristen Connolly i dramaserien Zoo. Han ble nominert til en Satellite Award for rolletolkningen i Mad Men.
Dylan Baker
Dylan Baker (født 7. oktober 1959 i Syracuse i New York) er en amerikansk skuespiller.
Han er gift med skuespiller Becky Ann Baker og sammen har de en datter.
João Rodrigues (seiler)
João Rodrigues (født 1. november 1971) er en portugisisk seiler som spesialiserer seg i seilbrett. Under Sommer-OL 2012 i London representerte han landet sitt, der han ble nummer 14.
Marco Silvestri
Marco Silvestri (født 2. mars 1991) er en italiensk fotballspiller som spiller for Udinese Calcio.
Nasjonale mesterskap i landeveissykling 2006
Nasjonale mesterskap i landeveissykling 2006
Kirsten Ribu
Utdannelse
Kirsten Ribu er cand.scient. i informatikk fra Universitetet i Oslo. Hun gikk malerlinjen ved Statens håndverks- og kunstindustriskole fra 1979 til 1982, og i perioden 1989–1991 tok hun hovedfag i tegning og maleri. Hun hospiterte også på litografiavdelingen, og har stilt ut litografiske arbeider. Ribu studerte på kunstakademiet i Krakow fra 1982 til 1984 med polsk statsstipend, under professor Janina Kraupe-Swiderska.
Kunstnerisk virke
Ribu har hatt flere separatutstillinger blant annet i Tegnerforbundet og galleri Norske grafikere og har deltatt på mange kollektivutstillinger både innenlands og utenlands og er innkjøpt av blant annet Nasjonalgalleriet.
Ribu har arbeidet som lærer i tegning og maleri ved Asker kunstskole og AOF. Hun har arbeidet i en årrekke med undervisning og forskning på OsloMet – storbyuniversitetet.
Fitness (trening)
Fitness er en gren som minner om kroppsbygging. men fokuserer mer på musklenes utseende enn deres størrelse. Konkurranser i fitness holdes ofte sammen med kroppsbygging.
Davide Calabria
Davide Calabria (født 6. desember 1996) er en italiensk fotballspiller som spiller for AC Milan.
Fitness (trening)
Konkurransen
Man deltar i to klasser som er inndelt i over eller under 164 cm. Den første konkurransen ble avholdt i Skara Sommarland i 1994 og vinneren het Alexandra Vusir. Konkurransen deles opp i tre runder.
Første runde
Denne runden kalles fysikkrunden. Her deltar deltagerne iført bikini eller høyhælte sko. Bikinien må ifølge reglene dekke halve den store setemuskelen. Man konkurrerer gjennom å posere og vri seg i kvartvendinger. Dommerne får se utøverne fra fire vinkler. Man skal ikke spenne musklene, men det skal det være en avslappet holdning. Den konkurrerende skal ikke ha for stor muskelmasse, men tydelige forskjeller mellom de ulike muskelgruppene.
Andre runde
Den andre runden er en gymnastisk oppvisning. Meningen er at den som deltar skal oppvise sin smidighet og styrke. Programmet skal bestå av dansekoreografi, kanskje et aerobicsprogram. Man kan bruke rekvisitter på scenen.
Tredje runde
Etter de første to rundene regner man sammen deltagernes poeng. De fem beste får være med i den siste runden. Denne runden er igjen en fysikkrunde og her kåres den endelige vinneren. Her hadde deltagerne tidligere på seg kveldsantrekk ved prisutdelingen, men nå brukes også bikini.
Nina Wang
Nina Wang, eller Kung Yu Sum (kinesisk: 龔如心, pinyin: Gŏng Rúxīn; født 29. september 1937 i Shanghai i Kina, død 3. april 2007 i Hongkong), var en kinesisk forretningskvinne. Med en samlet formue på anslagsvis 9,3 milliarder euro var hun Asis rikeste kvinne.
I 1955 giftet hun seg med Teddy Wang. De reiste til Hongkong, der Teddy etablrete Chinachem, et legemiddelforetak som skulle bli til et av Hongkongs største selskaper.
I april 1983 ble Teddy Wang kidnappet og holdt fanget i åtte dager inntil Nina hadde betalt 11 millioner US-Dollar i løsepenge. I april 1990 ble Teddy bortført på nytt. Etter hans forsvinning overtok Nina Wang ledelsen av selskapet og utviklet det videre.
Atletisk fitness
Atletisk fitness ofte forkortet (AF) er en fitnessgren opprinnelig fra Sverige her konkurreres det i fysikkbedømning, styrke og utholdenhet. Den første konkurransen ble arrangert i Skara i Sverige i 1994. I Norge arrangeres både Oslo Grand Prix, Stavanger Open og Fredrikstad Open. Det er NKF som er forbundet for dette i Norge.
Regler
Det konkurreres i to ulike klasser som er kortere enn 180 cm (herrer) henholdsvis 165 cm (damer) konkurreres i en klasse og de er som er lengre konkurrerer i en annen. Hver konkurranse består av tre runder. Utøverne som får mest poeng i hver klasse vinner.
Runde 1 (fysikk) Utøverne står på scenen og blir bedømt etter fire ulike poseringer. Dommerne bedømmer muskulær utvikling, fettmengde og symmetri.
Runde 3 (utholdenhet) Utholdenhetsrunden består av en hinderbane som skal gjennomføres på kortest mulig tid. Av og til benyttes det også romaskiner som man skal ro 500 meter.
Karnes City (Texas)
Karnes City er administrativt sete i Karnes County i Texas siden 1894. Byen har fått sitt navn etter offiseren Henry Karnes som utmerket seg i frigjøringskrigen mot Mexico.
Ved folketellingen i 2010 hadde Karnes City 3 042 innbyggere.
Zhu Jun (forretningsmann)
Zhu Jun (kinesisk: 朱骏; født 7. oktober 1966 i Shanghai i Folkerepublikken Kina) er en kinesisk forretningsmann. Han er grunnlegger av det NASDAQ-noterte The9 Limited, en onlinespillsoperatør mest kjent for å ha hatt lisens for World of Warcraft og en rekke andre spill i Kina. Zhu Jun kjøpte i 2005 fotballklubben Shanghai Shenhua.
Wilmann
Wilmann kan vise til:
Greg Berlanti
Greg Berlanti (født 24. mai 1972 i Rye i Westchester County i New York) er en amerikansk manusforfatter, TV-produsent, filmprodusent og regissør.
I starten av karrièren jobbet han som manusforfatter og produksjonsleder på ungdomsserien Dawson's Creek før han skapte to dramaserier for TV-kanalen WB Television Network, Everwood og Jack & Bobby. Han har også skapt og produsert dramaserien Eli Stone, om en advokat som begynner å se for seg ting, og miniserien Political Animals, om en politiker som forsøker å balansere politikerkarrièren med familielivet. Berlanti har ellers vært manusforfatter og/eller produsent i en rekke andre TV-serier, blant annet Brothers & Sisters, Arrow, The Flash og Supergirl.
Han har også regissert to romantiske komedier: The Broken Hearts Club: A Romantic Comedy (2000) og Life as We Know It (2010). Berlanti skrev manusene til superheltfilmen Green Lantern (2011) og actionfilmen Wrath of the Titans (2012), og produserte Green Lantern og eventyrfilmen Pan (2015).
Han har siden 2013 vært sammen med fotballspilleren Robbie Rogers, og de fikk en sønn ved surrogati i februar 2016.
Football League 3. divisjon 1960–1961
Ligatabell
K=kamper spilt, V= vunnet, U= uavgjort, T= tap, MF-MM= mål for-mål mot, P = Poeng
The Turning Point (film, 1920)
The Turning Point er en amerikansk drama-stumfilm fra 1920, regissert av J.A. Barry og med Katherine MacDonald i hovedrollen. Den er basert på en roman av Robert W. Chambers som først ble publisert som føljetong i Cosmopolitan fra 1911 til 1912.
Sverige under Europalekene 2015
Sveriges Olympiska Kommitté presenterte 29. april 2015 totalt 74 utøvere til lekene.
Schwäbisch Hall
Schwäbisch Hall, også bare kalt Hall er en by i den nordøstlige delen av den tyske delstaten Baden-Württemberg, omkring 37 km øst for Heilbronn og 60 km nordøst for Stuttgart. Den er hovedsete og største by i Landkreis Schwäbisch Hall.
Fylkesvei 4534
Fylkesvei 4534 går mellom Forus vest i Stavanger og Forusholmen i Sandnes.
Frem til 2019 hadde veien betegnelsen fylkesvei 350.
Festool
Festool  er et tysk selskap som produserer elektroverktøy og tilbehør. De produserer bl.a sirkelsager, boremaskiner, industristøvsugere og slipemaskiner. Festool produserer alle sine varer i Neidlingen i Tyskland og har ca. 2600 ansatte i 26 land, bl.a i Norge.
Vinteruniversiaden 2023
Vinteruniversiaden 2023 ble arrangert i og rundt Lake Placid, New York i USA fra 12. til 22. januar 2023 Lake Placid var den fremste vertsbyen, men  øvelser ble også arrangert i de nærliggene byene Wilmington, Saranac Lake og Potsdam som også befinner seg i delstaten New York. Konkurransen er og benevnt som den 31. Vinteruniversiade og var administrert av Fédération Internationale du Sport Universitaire (FISU).
Medaljetabell
Totalt 25 nasjoner vant minst en medalje. Thailand vant sin aller første medalje under vinteruniversiaden.
Genuchus
Genuchus er en gruppe (slekt) av biller som hører til underfamilien gullbasser (Cetoniinae) i den artsrike gruppen Scarabaeoidea.
Punainen jättiläinen
Punainen jättiläinen er et finsk forlag som gir ut manga og manhwa. Det ble grunnlagt i april 2005 av Antti Grönlund. Det ble kjøpt opp av Tammi i 2009. På grunn av dette så arbeider Punainen jättiläinen sammen med Sangatsu Manga.
Genuchus
Utseende
Middelsstore, langstrakte, blankt svarte gullbasser. Beina er ganske korte og kraftige, særlig føttene, som er reduserte til stumper på forbeina, korte og kjegleformede på mellom- og bakbeina. Dette er typiske tilpasninger til et underjordisk levesett med mye graving. Pronotum er ovalt, nesten så bredt som dekkvingene. Dekkvingene har markerte lengdefurer. Hele oversiden er nokså tett punktert.
Levevis
Artene lever underjordisk, trolig i maur- eller termitt-tuer.
Utbredelse
Slekten er utbredt i Afrika.
Fred-Ivar Syrstad
Fred-Ivar Syrstad (født 1968 i Tønsberg) er en norsk samfunnsøkonom og statsbyråkrat. Han ble assisterende statsforvalter i Vestfold og Telemark den 1. juni 2021. Fra november 2022 er han fungerende statsforvalteren i Vestfold og Telemark, etter at statsforvalter Per Arne Olsen døde etter kort tids sykeleie.
Syrstad har lang fartstid hos statsforvalteren, og har blant annet vært plansjef, prosessveileder for kommunereformen og fagdirektør i samordningsstaben. Han har også vært saksbehandler i Samferdselsdepartementet.
Syrstad er samfunnsøkonom fra Universitetet i Oslo 1992. Han ble valgt inn i Tønsberg bystyre i 1987 som den frem til da yngste representant i bystyret. Syrstad var medlem av bystyret til 1995 og representerte Arbeiderpartiet. Han er medforfatter av boken «Natur i Vestfold» (Skagerrak forlag 2013).
Cookøyenes herrelandslag i håndball
Cookøyenes herrelandslag i håndball er det mannlige landslaget i håndball for Cookøyene. Det representerer landet i internasjonale håndballturneringer. Landslaget har deltatt i internasjonale turneringer siden slutten av 2000-tallet.
Resultater i internasjonale turneringer
Cookøyene har et nokså ferskt landslag. De har kun delatt i Oseaniamesterskapet, med 2 tredjeplasser. De har ikke deltatt i Verdensmesterskap eller Olympiske mesterskap.
Det avestiske alfabetet
Det avestiske alfabetet er et skriftsystem som ble utviklet under Sasanideriket i Persia, fra 226 til 651 e. Kr. Det ble utviklet for å skrive det middeliranske språket avestisk og ble også brukt til å skrive ’’Zend’’ kommentarene til tekstene i Avesta. I zoroastrismen er alfabetet kalt din dabireh eller din dabiri, «religionens skrift».
Langvatnet (Jakobselva i Sør-Varanger)
Langvatnet (nordsamisk: Guhkesjávri, russisk: Озеро Лангватн – Ozero Langvatn) er en innsjø i Sør-Varanger kommune i Troms og Finnmark og Petsjenga rajon i Murmansk oblast i Russland. Den er en del av Jakobselvas hovedløp og ligger rundt 23 kilometer sør-sørøst for Grense Jakobselv. To av Jakobselvas sideelver munner ut i Langvatnet; Korpvasselva i nordvest, og Sulajoki på russisk side i sørøst.
U23-VM på ski 2013
U23-VM på ski 2013 ble arrangert i Liberec i Tsjekkia fra 22. januar til 26. januar 2013. Det ble kun konkurrert i langrenn.
Norges tropp
Norges Skiforbund tok ut 11 utøvere; 5 kvinner og 6 menn.
Kaleo
Kaleo er et islandsk rockeband som ble grunnlagt på Mosfellsbær i 2012. De opptrådte offentlig første gang under Iceland Airwaves musikkfestival i november 2012. Stilen er hovedsakelig folk og blues-påvirket rock.
Med singelen All the Pretty Girls (2014) ble Kaleo kjent ut over Islands grenser. Tidlig i 2015 skrev bandet kontrakt med Atlantic Records og fikk Austin, Texas som hovedbase. I løpet av året ble de kjent i USA og interessen fra media tiltok. All The Pretty Girls nådde niendeplass på amerikanske Adult Alternative Charts.
Singelen Way Down We Go har fått mye oppmerksomhet og er blitt mye brukt i fjernsynsserier, blant annet i serien Suits. Den er også på spillelista i det populære fotballsimuleringsspillet FIFA 16. I Canada kom singelen på topp ti Hot Rock Single Charts.
Singlelen No Good (2015) er trailersang i HBO-serien Vinyl.
Paris! Paris!
'Paris! Paris!' (originaltittel: Le Tourbillon de Paris) er et fransk drama fra 1928 regissert av Julien Duvivier. Filmen har romanen «Le tourbillon de Paris» av Germaine Acremant som litterært forelegg.
Efim Bogoljubov
Efim Dimitrijevitsj Bogoljubov (Bogoljubow, Bogolyubov) (russisk: Ефим Дмитриевич Боголюбов født 14. april 1889 i Stanislavitsk ved Kiev i Det russiske rike, død 18. juni 1952 i Triberg im Schwarzwald i Vest-Tyskland) var en stormester i sjakk som var blant verdens sterkeste sjakkspillere i 1920-årene. Han nådde blant annet å utkjempe og tape to VM-matcher mot Aleksander Aljekhin. Han ble født i den ukrainske del av det russiske tsardømme, blev internert i Tyskland under første verdenskrig, var en kort tid tilbake i Sovjetunionen, men i 1926 emigrerte han til Tyskland, hvor han ble statsborger.
Et berømt sitat fra Bogoljubov som uttrykker hans store selvtillit er: ''«Når jeg har Hvitt, vinner jeg fordi jeg har Hvitt. Når jeg har Sort, vinner jeg fordi jeg er Bogoljubov!»''. Det er et ordspill, for Bogoljubov betyr «elsket av Gud».
Biografi
Bogoljubovs familie var av jødisk opprinnelse, men han leste til prest – og senere til landbruksingeniør – før han la bort studiene og ble profesjonell sjakkspiller. Han ble først introdusert for sjakk som 18-årig, og hans første turneringsresultater daterer seg til 1909, der han vant klubbmesterskabet i Kiev og ble nr. to i det sørrussiske mesterskap i Odessa. I 1911 ble han utnevnt til Kievs mesterspiller og deltok i turneringer i St. Petersburg og Warszawa. I 1912 ble han nr. to i hovedturneringen i Vilnius og vant en turnering i Łódź. Året etter vant han en match over Georg Salwe i Łódź med 6-4 og ble udnævnt til russisk mesterspiller.
Ved utbruddet av første verdenskrig befant han seg i Mannheim i Tyskland, og ble internert sammen med blant andre Aljekhin, Aleksej Selesnjov og Ilja Rabinovitsj i Triberg, der han ble gift med en tysk kvinne og slo seg ned etter krigen. Det var under interneringen at Bogoljubov utviklet seg til en verdensklassespiller etter blant annet å ha vunnet fem av syv turneringer med andre internerte og spilt et vell av løse partier.
I årene etter krigen var hans resultater:
I 1924 vendte han tilbake til Russland, som da var blitt Sovjetunionen. Her vant han sovjetmesterskapene i 1924 og 1925. Han vant også karrierens største seier i den internasjonale turnering i Moskva i 1925 foran blant annet José Raúl Capablanca og Emanuel Lasker. I 1926 emigrerte han for godt til Tyskland, hvor han i 1927 fikk statsborgerskap.
I 1928 vant han to matcher mot nederlandske Max Euwe, begge ganger med 5½ – 4½. Samme år vant han en turnering i Bad Kissingen foran blant andre Capablanca, selv om han tapte det innbyrdes parti. I 1929 fikk han rejit penger til en matsj om verdensmesterskapet i mot Aljekhin. Umiddelbart før matchen deltok Bogoljubov i den store turnering i Karlsbad 1929, som Aljekhin avstod fra å delta i, men kommenterte fra. I sine kommentarer undret verdensmesteren seg over at utfordreren ville bruke sine krefter i en turnering som sluttet bare åtte dager før matchen om verdensmesterskapet begynte, men Bogoljubov gledet seg over å få praktisk trening. Bogoljubov havnet på en åttendeplass med 11½ poeng av 21 mulige.
I selve matchen hadde han ingen sjanse: Aljekhin vant sikkert 15½ – 9½ (best av 30 partier). I 1934 fikk han igjen sjansen, men tapte – denne gang med 10½ – 15½.
Twins of Suffering Creek
Twins of Suffering Creek er en amerikansk stumfilm-western fra 1920, regissert av Scott R. Dunlap. Den er basert på en roman fra 1912 av Ridgwell Cullum.
Efim Bogoljubov
Bogo-indisk og andre bidrag til sjakkteorien
Sjakkåpningen bogoindisk er oppkalt etter Efim Bogoljubov (1. d4, Sf6, 2. c4, e6 3. Sf3, Lb4+ – se diagram). Derutover har han fått oppkalt noen varianter etter seg: Bogoljubovs halvmeraner (som normalt bare kalles halvmeraner) og Bogoljubov-varianten i Hollandsk.
Også en variant av skotsk firespringerspill (1. e2-e4 e7-e5 2. Sg1-f3 Sb8-c6 3.Sb1-c3 Sg8-f6 4. d2-d4 Lf8-b4) er oppkalt blant annet etter ham (Morphy-Bogoljubow-varianten).
Ingvild Skare Thygesen
Ingvild Skare Thygesen (født 22. juni 1993 i Odda) er en norsk tidligere langrennsløper for Idrettslaget Korlevoll-Odda, nå programleder og TV-personlighet.
Twins of Suffering Creek
Handling
Bill Lark oppdager at spilleren Jim Pemberton jukser i kortspill, trekker begge mennene deres våpen. For å hindre dobbeltdrap, blir det avtalt at det første skuddet skal avgjøres ved trekk fra en kortstokk. Bill taper, og Pemberton gir ham tre dager å leve.
I mellomtiden har Pemberton overtalt Jess Jones til å forlate ektemannen sin, og reise sammen med ham til hytta hans i åsene hvor han er sjef for en gjeng kjeltringer.
Ingvild Skare Thygesen
Thygesen vant reality-serien Farmen i 2012, og ble som 19-åring den yngste vinneren programmets historie. Året etter var hun én av deltakerne i Robinsonekspedisjonen.
Under Vinter-OL 2014 i Sotsji var hun stuntreporter for TV 2, samt under TV 2s sendinger fra Ekstremsportveko på Voss samme år.
I 2015 ledet hun progammet Superjentene på TV 2.
Mireille Darc
Mireille Darc (født 15. mai 1938 i Toulon i Frankrike, død 28. august 2017 i Paris) var en fransk modell og skuespillerinne. Hun er særlig kjent for sin rolle i filmen Le Grand Blond avec une chaussure noire fra 1972, en agentparodi.
Fet kirke (Luster)
Fet kirke (Fet kyrkje) står på Indre Hafslo i Luster kommune i Sogn og Fjordane og er en langkirke i tre fra 1894. Byggmester for kirken var John Alver.
Altertavlen — en katekismetavle i renessansestil — antas å være laget i 1631 og malt i 1652. Prekestol og døpefont antas å være på alder med kirken. Kirken har to klokker fra 1200-tallet, én i tårnet og én i våpenhuset. Orgelet har 13 stemmer og ble bygget av Gunnar Fabricius Husted i 1992.
Twin Beds (film, 1920)
Twin Beds er en amerikansk stumfilm-komedie fra 1920, regissert av Lloyd Ingraham og med Carter DeHaven og Flora Parker DeHaven i hovedrollene. Den er basert på et skuespill fra 1914 av Salisbury Field og Margaret Mayo.
Filmen er antatt tapt.
Handling
En ung mann ønsker bare tilbringe en stille og rolig kveld hjemme sammen med sin kone. Men kona har samlet flere av hennes sprø og tullete venninner til en festlig sammenkomst hjemme hos dem, og dette forårsaker problemer og irritasjon for mannen.
Del Rio (Texas)
Del Rio er en by i den amerikanske delstaten Texas ved elven Rio Grande ved grensen mot delstaten Coahuila i Mexico. Byen er administrativt sete i Val Verde County. Ved folketellingen i 2010 hadde byen 35 591 innbyggere.
Byen var en av innspillingsstedene for Aki Kaurismäkis film Leningrad Cowboys Go America (1989).
Nes kirke (Luster)
Nes kirke (Nes kyrkje) står på Nes ved Lustrafjorden i Luster kommune i Sogn og Fjordane og er en langkirke i tre fra 1836. Den ble oppført etter en typetegning laget av Hans Ditlev Franciscus Linstow. Kirken har 110 sitteplasser og er sognekirke i Nes sogn i Sogn prosti.
I 1909 ble kirken sterkt ombygget og fikk blant annet nytt tårn, våpenhus og sakristier. Den fikk også ny altertavle malt av Isak Refsnæs (motiv: Jesus i bønn i Getsemane).
Stavkirke
Dagens kirke erstattet en stavkirke fra 1300-tallet som ble revet ved samme anledning. Prekestolen, døpefonten og tre kirkeklokker i dagens kirke er fra stavkirken. I Bergens Museum er to alterfrontaler og et krusifiks fra stavkirken, og man mener at døpefonten i Dale kirke også har stått i Nes stavkirke tidligere.
Bosa av York
Bosa (død ca 705) var en angelsaksisk biskop av York på 600- og tidlig på 700-tallet.
Han ble utdannet og ble munk ved klosteret Whitby Abbey, og ble biskop i 678 etter at Wilfrid var blitt fjernet fra York. Bispedømmet York var delt inn i tre deler etter Wilfreds oppsigelse; Bosas andel var sentrert i byen York. Bosa ble selv fjernet i 687 og erstattet av Wilfred, men i 691 ble Wilfred atter en gang forkastet og Bosa kunne komme tilbake til sitt bispesete. Bosa døde en gang rundt 705.
Liv
I 678, etter Wilfrid var blitt kastet fra bispedømmet York og forvist fra Northumbria, ble Bosa utpekt for Wilfreds del av bispesetet. Bosa skyldte sin utnevnelse til Theodore av Tarsus, erkebiskop av Canterbury og kong Ecgfrith av Northumbria, men bispedømmet York var delt mellom tre ulike biskoper. Bosas andel av bispesetet inkluderte underkongedømmet Deira, og hans katedral var lokalisert i York. Den ene av de to andre biskopene som ble utpekt for de andre delene av Wilfreds gamle bispedømme var Eata for Bernicia med sin katedral i Lindisfarne. Den avndre biskopen av Trumbert som til sist endte opp i Hexham. Bosa ble innsatt ved York i 678 av Theodore. Wilfrid erklærte at han ikke var i stand til samarbeide med Bosa ettersom han ikke betraktet Bosa som et medlem av den katolske kirke. Bosas episkopat og tid som biskop varte i ni år, men da Wilfred igjen kom tilbake i gunst i 687 ble Bosa fjernet akkurat som hans forgjenger hadde blitt det. Han dro da tilbake til York i 691. Mens han var erkebiskop innførte Bosa et felles liv for presteskapet ved katedralen og opprettet vedvarende liturgi ved katedralen.
Død og ettermæle
Datoen for Bosas død er ukjent; han var fortsatt i live i 704, men må ha dødd før 706 da hans etterfølger ble navngitt. Hans etterfølger ved York var John av Beverley, biskop av Hexham. En samtidig skribent som Beda lovpriste Bosa som en mann av «enestående fortreffelighet og fromhet». Beda roste også Bosas ydmykhet. Bosa var også ansvarlig for den tidlige utdanningen av Acca, senere biskop av Hexham, som vokste opp i hans husholdning.
Bosa opptrådte som en helgen i en liturgisk kalender fra York på 700-tallet, det eneste bevis på at han var opphøyd som en helgen før normannernes erobring av England. Fortidsminneforskeren fra 1500-tallet, John Leland, inkluderte Bosa på sin liste over helgeners gravsteder i England, oppgitt som York for Bosas tilfelle. Bosas festdag er 9. mars.
Mauritius-offensiven
Mauritius-offensiven fra 1809 til 1811 var en serie amfibiske operasjoner og marineangrep som ble utkjempet under Napoleonskrigene for å oppnå kontroll med territoriene Isle de France (Mauritius) and Île Bonaparte (Réunion) i det franske Indiahavet. Offensiven pågikk fra våren 1809 og frem til våren 1811, og både Royal Navy og den franske marine mobiliserte betydelige fregatt-skvadroner med intensjon om å forstyrre eller beskytte handel med Britisk India. I en krig hvor Royal Navy var nesten dominerende sjømakt, er det verdt å merke seg den franske marinens lokale overlegenhet høsten 1810 som førte til det britiske nederlaget ved Grand Port, det mest betydelige nederlaget for Royal Navy i hele konflikten.
Royal Navy hadde planlagt en operasjon rettet mot Isle de France etter tapet av Nederlandsk India i 1806, men ble tvunget til å handle tidligere enn meningen var på grunn av en styrkeøkning på fransk side i form av ankomsten av en større fregatt-skvadron under ledelse av kommandør Jacques Hamelin mot slutten av 1808. Denne styrken kapret flere Ostindiafarere og forstyrret handelsrutene i Det indiske hav ved å angripe handelskonvoiene. Admiral Albemarle Bertie på Kapp det gode håp tok opp kampen med fienden, og sendte kommandør Josias Rowley til å blokere de franske øyene for å forhindre frnaksmennene i å bruke disse som base for sine raid.
De to neste årene angrep britene havner og ankringsplasser på de franske øyene, mens franskmennene angrep handelskonvoier i hele havområdet. Britene klarte å gradvis redusere den franske tilstedeværelsen ved å eliminere deres baser gjennom begrensede invasjoner, men ble tvunget betydelig tilbake ved Grand Port i august 1810, og ble så tvunget på defensiven på høsten. Hamelin ble til slutt beseiret og han ble tatt til fange av Rowley på sitt flaggskip Vénus kort tid før admiral Bertie ankom med betydelige styrkeøkninger for å ta Isle de France. Gjennom hele offensiven var Hamelin ute av stand til å sikre styrkeøkning fra Frankrike; nesten alle forsøk på å bryte gjennom den britiske blokaden av franske havner var forgjeves, bare én fregatt nådde frem til Det indiske hav før Isle de France kapitulerte. En fransk fregatt-styrke lyktes med å nå fram til Mauritius i mai 1811, men  da var  øya allerede på britiske hender. På returen ble styrken angrepet av en britisk skvadron utenfor Madagaskar. Franskmennene led nederlag og måtte dermed godta full britisk kontroll i Det indiske hav.